Christian Frederik Hagerup
Format: Fotopositiv Dato / Date: Mulig 1897 Fotograf / Photographer: Mulig Erik Olsen (1835 - 1920) Sted / Place: Trondheim Store Norske Leksikon: Christian Frederik Hagerup (1731 - 1797) Dansk Biografisk Lexikon: Christian Frederik Hagerup (1731 - 1797) Eier / Owner Institution: Trondheim byarkiv, The Municipal Archives of Trondheim Arkivreferanse / Archive reference: Tor.H41.B38.F2857 Merknad: Antagelig fra utstillingen i anledning Trondhjems 900-årsjubileum i 1897. Hagerup, Christian Frederik, 1731-97, Præst, født 31. Juli 1731 i Throndhjem, Søn af nedenstaaende Biskop Eiler H. (d. 1743), kom efter Faderens Død i Huset til sin Slægtning Borgmester Hans Hagerup og blev privat undervist til 1746, da han kom i Throndhjems Latinskole, hvorfra han dimitteredes 1749, fik Examen philos. 1750 og theol. Attestats 1752. I Kjøbenhavn havde han gode Dage, da hans Søster Elisabeth – siden gift med Biskop P. M. Bildsøe (II, 199) – var Hofdame hos Prinsesse Charlotte Amalie. Han fik Adgang til flere lærde Mænd og blev Deltager i Holbergs Fløjtepartier. Han forlod Hovedstaden 1755 og tilbragte saa 3 Aar i sin Fødeby, til han 1758 blev ordineret til Missionær for Finnerne i Skjærstad og Saltdalen, hvor han 1761 blev Vicepastor og 1768 Provst i Salten. Han tog sig med Varme af Finnerne, lærte deres Sprog og oversatte nogle Smaaskrifter, som nu ikke kjendes. En finsk Grammatik og et Glossarium fik han ogsaa i Stand. Som Provst fik han Indblik i den mislige Bestyrelse af Finnemissionens Midler og foranledigede Biskop N. C. Friis’ Fald (V, 445). 1769 blev han Sognepræst til Frue Kirke i Throndhjem, blev Sekretær i Videnskabsselskabet og 1773 Magister. Da Bispestolen efter Gunnerus’ Død blev besat med M. F. Bang, og dennes Svigersøn Ole Irgens blev Stiftsprovst, vilde han ikke være i Throndhjem og blev 1774 forflyttet til Nykirkens Sognekald i Bergen, hvor han var med at stifte «det nyttige Selskab», der endnu bestaar, og blev Meddirektør i «de frivillige Harmonisters Akademi», hvor han kom i Forbindelse med Claus Fasting (V, 87). 1779 blev han Dr. theol., og da Ole Irgens s. A. blev Biskop i Bergen, forlod han Staden uden at se ham for at indtage hans Plads som Stiftsprovst og Sognepræst til Domkirken i Throndhjem, hvortil han 1780 blev udnævnt. Han blev s. A. Vicepræses i Videnskabsselskabet, 1785 Medlem af Naturforskerselskabet i Danzig og døde 30. Juni 1797. Han havde paa Gunnerus’ Opfordring i Nordland lagt sig efter Botanik og leverede adskillige botaniske og enkelte zoologiske Arbejder. Han stod som Vicepræses i Videnskabsselskabet til 1791, besørgede 2 Bind af dets Skrifter udgivne, berømmes som en veltalende Præst, var vel hjemme i de nyere Sprog og skrev latinske Vers. Som Theolog tilhørte han den gamle Rettroenhed og var en meget from og godgjørende Mand. Sin praktiske Dygtighed lagde han for Dagen paa mange Maader, bl. a. ved Ordningen af T. Angells Stiftelser og Oprettelsen af Throndhjems Realskole (1783), den første i Norge. Han blev i Samtiden meget bekjendt ved sin Tale i Videnskabsselskabet 14. Juli 1788, da Kronprins Frederik var hans Tilhører, og han i stærke Ord udtalte Nordmændenes Ønske om et Universitet og forsikrede, at de selv skulde tilvejebringe Midlerne. Han har muligens følt sig skuffet ved Bispestolens Besættelse efter M. F. Bang (I, 485), og hans Kræfter begyndte at aftage kort efter. Han blev gift 20. Sept. 1764 med Anna Margrethe Cathrine Westermann (f. 28. Juni 1736 d. 15. Juli 1819), Datter af Bernt W., Overvejer og Maaler i Throndhjem, og Esther f. Høyer. Fallesen, Mag. f. Religionslærere VII, 391. D. Thrap.